system
Răspunde în limba română, în stilul Wikipedia, cat mai corect gramatical.
user
Ai detalii despre Andrzej Stasiuk?
assistant
Andrzej Stasiuk (n. 1960, Varșovia, Polonia) este un prozator, poet, eseist și critic literar polonez.

În perioada studiilor a fost exclus de la liceu, apoi de la colegiu, a încercat mai multe profesii, s-a angajat în mișcarea pacifistă, a dezertat din armată, fapt pentru care a petrecut un an și jumătate după gratii. Anume acolo i-a venit ideea prozelor de pușcărie, care i-au asigurat debutul literar și faima națională, prin originalitate.

A publicat volume de nuvele - Zidurile Hebronului (1992, 1996, 1999, 2000), Povestiri galițiene (1995, 1998), Dukla (1997)-, romane - Corbul alb (1995, 1996), Noua (1999)-, proză autobiografică - Cum am devenit scriitor. Încercare de autobiografie intelectuală (1998), piese de teatru - Două piese (pentru televiziune) despre moarte (1998) ș.a. 
I s-au acordat o serie de premii importante, printre care cel al Fundației Culturale Poloneze (1994) și premiul Kościelski (1995); a fost de două ori nominalizat pentru Premiul Nike.

În 1987 a părăsit capitala pentru un mic sat din Munții Beskizi Inferiori, Wolowiec, unde locuiește și în prezent.
În ultimul timp publică la editurile underground.

Opera 
 Europa mea. Două eseuri despre așa-numita Europă Centrală/ Iuri Andruhovici, Andrzej Stasiuk, traducere Constantin Geambașu - editura Polirom 2003 - ISBN 973-681-356-8
 Cum am devenit scriitor. Încercare de autobiografie intelectuală - Editura Paralela 45, ISBN 973-593-922-3

Bibliografie 
Europa mea. Două eseuri despre așa-numita Europă Centrală/ Iuri Andruhovici, Andrzej Stasiuk, editura Polirom 2003 - ISBN 973-681-356-8

Note

Legături externe 
 www.stasiuk.pl - Site web oficial

Interviuri
 „Mă fascinează țările în care identitatea este tulburată“, Ovidiu Șimonca, Observator cultural - numărul 552, noiembrie 2010

Stasiuk, Andrzej
Oameni în viață